370-420
 ЗАДБАЛАНСОВИ ПОЗИЦИИ И ДЕРИВАТИ
 Тук се прилагат същите критерии за класификация на секюритизациите (A-B-C) и пресекюритизациите (D-E), които се използват за задбалансови позиции и деривати за инициатори.
 430-540
 РАЗБИВКА НА ОСТАВАЩИТЕ ПОЗИЦИИ СЪГЛАСНО СТЕПЕНИТЕ НА КРЕДИТНОТО КАЧЕСТВО В НАЧАЛОТО НА СЕКЮРИТИЗАЦИЯТА
 С тези редове се събира информация относно оставащите позиции (към датата на отчитане) съгласно степените на кредитното качество (предвидени за вътрешнорейтинговия подход в член 261, таблица 4 от Регламента за капиталовите изисквания), приложени на датата на иницииране (началото) на секюритизацията. При липса на такава информация, се отчитат най-ранните налични данни, еквивалентни на степените на кредитно качество.
 В тези редове се отчитат данни само за колони 170 — 320 и колони 400 — 410.
 3.9. C 14.00 — ПОДРОБНА ИНФОРМАЦИЯ ОТНОСНО СЕКЮРИТИЗАЦИИТЕ (SEC DETAILS)
 3.9.1. Общи бележки
 108.
 С този образец се събира информация на база сделки (за разлика от обобщената информация, която се отчита в образците CR SEC SA, CR SEC IRB, MKR SA SEC и MKR SA CTP) за всички секюритизации, в които участва отчитащата се институция. Изискват се основните характеристики на всяка секюритизация, като например характера на групата базисни експозиции и капиталовите изисквания.
 109.
 С този образец се отчитат:
 а)
 секюритизациите, инициирани/спонсорирани от отчитащата се институция, в случай че тя държи най-малко една позиция в секюритизацията. Това означава, че независимо дали е имало или не е имало прехвърляне на значителен риск, институциите отчитат информацията относно всички позиции, които държат (било то в банковия или в търговския портфейл). Сред държаните позиции са онези, които са запазени в съответствие с член 405 от Регламента за капиталовите изисквания.
 б)
 секюритизациите, инициирани /спонсорирани от отчитащата се институция в годината на отчитане (1), в случай, че тя не държи никакви позиции.
 в)
 секюритизациите на финансови пасиви (например покрити облигации), емитирани от отчитащата се институция.
 г)
 позициите, държани в секюритизации, когато отчитащата се институция не е нито инициатор, нито спонсор (например инвеститори и първоначални кредитори).
 110.
 Този образец трябва да се предоставя на консолидирана основа, т.е. само от консолидирани групи и самостоятелни институции (2), намиращи се в страна, в която подлежат на капиталови изисквания. Когато секюритизациите включват повече от един субект от една и съща консолидирана група, се представя подробна разбивка дружество по дружество.
 111.
 Съгласно член 406, параграф 1 от Регламента за капиталовите изисквания, в който се предвижда, че институциите, инвестиращи в секюритизиращи позиции, получават много информация за тях, за да спазят изискванията за надлежна проверка, отчетният обхват на образеца се прилага в ограничена степен по отношение на инвеститорите. По-специално, те отчитат колони 010-040; 070-110; 160; 190; 290-400; 420-470.
 112.
 Институциите, играещи ролята на първоначални кредитори (които също така не играят ролята на инициатори или спонсори в същата секюритизация) като цяло се отчитат в образеца в същата степен, както инвеститорите.
 3.9.2. Указания относно конкретни позиции
 Колони
 010
 ВЪТРЕШЕН КОД
 Вътрешен (буквено-цифров) код, който се използва от институцията за идентифициране на секюритизацията. Вътрешният код се асоциира с идентификатора на секюритизацията.
 020
 ИДЕНТИФИКАТОР НА СЕКЮРИТИЗАЦИЯТА (код/наименование)
 Код, който се използва за съдебната регистрация на секюритизацията или ако няма такъв, названието, с което секюритизацията